ตามที่ประชาชนร้องเรียนกรณีงานก่อสร้างสะพานข้ามคลองครุ บริเวณชุมชนสุเหร่าแดง เขตคันนายาว ดำเนินการก่อสร้างล่าช้า มีการทำงานไม่ต่อเนื่อง ทำให้ไม่สามารถสัญจรได้ สร้างความเดือดร้อนแก่ประชาชนเป็นอย่างมาก นั้น กรณีดังกล่าวสำนักงานเขตคันนายาว ขอเรียนว่าการก่อสร้างล่าช้าในช่วงแรกเนื่องจากรอรื้อย้ายปัญหาสาธารณูปโภค เสาไฟฟ้า ท่อประปา และสายโทรศัพท์ที่กีดขวางแนวก่อสร้าง ทำให้การทำงานล่าช้ากว่าแผนงานที่กำหนด ซึ่งเมื่อมีการรื้อย้ายสาธารณูปโภคออกแล้ว ผู้รับจ้างได้มีดำเนินการตอกเสาเข็มสะพาน ตอกเสาเข็มเขื่อนแล้วเสร็จ หล่อคานสะพานตัวริม จำนวน 2 คาน หล่อคานกลาง จำนวน 2 คาน และหล่อคานเขื่อน จำนวน 2 คานแล้วเสร็จ ขณะนี้อยู่ในขั้นตอนการหล่อคานสะพานคอนกรีตอัดแรง (PLANK GIRDER) ที่หล่อจากโรงงาน อยู่ระหว่างการผลิตและบ่มคอนกรีตให้ได้อายุ จึงจะสามารถยกมาติดจตั้งหน้างานได้ จึงเห็นว่าในช่วงนี้ผู้รับจ้างไม่มีการทำงาน เนื่องจากรอแผ่นคานดังกล่าว เมื่อมีการติดตั้งแผ่นคานแล้วก็จะทำการเทคอนกรีตทับหน้า สร้างราวสะพาน สร้างเชิงลาดสะพาน 2 ข้างและทางเชื่อมก็จะแล้วเสร็จ สามารถเปิดการสัญจรได้ต่อไป คาดว่าจะแล้วเสร็จประมาณต้นเดือน มกราคม 2566 นี้ จึงขออภัยในความไม่สะดวก มา ณ ที่นี้ด้วย ฝ่ายโยธา สำนักงานเขตคันนายาว
เดินทางลำบาก
ขอบคุณมากครับ.ที่ติดตามงาน